En la nova edició del PINSAP es potencia la governança a diferents nivells.
Així, mentre que a nivell global de Catalunya la Comissió Interdepartamental de Salut continua actuant en representació del govern per liderar el PINSAP, s'han creat Consells territorials de Salut a Totes les Politiques coincidint amb les regions sanitàries que incorporen als delegats dels departaments de la Generalitat una àmplia representació dels governs locals i de la societat civil.
També s'ha previst una articulació del PINSAP a nivell local.
Per últim, en l'àmbit territorial proper, el PINSAP es desenvolupa a través dels projectes de salut comunitària, com el COMSalut i d'altres similars en que els serveis d'atenció primària de salut despleguen la seva orientació comunitària i treballen conjuntament amb els ajuntaments i les entitats de la zona.
Membres de la Comissió interdepartamental de Salut:
Lluis Juncà, departament de la Vicepresidència i d' Economia i Hisenda
Ismael Peña, Departament d'Acció Exterior, Relacions Institucionals i Transparència
Elisabet Abad, departament d'Empresa i Coneixement
Jose Ramon Ruiz, departament de Treball, Afers Socials i Famílies
Tamara Garcia, departament de Justícia
Esther Obach, Departament de la Presidència
Juan José Falcó, departament d'Educació
Mercè Rius, departament de Territori i Sostenibilitat
Elsenda Guillaumes, departament d'Agricultura, Ramaderia, Pesca i Alimentació
Esteve Saltó, departament de Salut
Funcions: Dinamitzen i impulsen la implicació de les entitats
Associació Catalana de Municipis
Cada territori té unes característiques i unes necessitats particulars que s'han d'atendre amb la màxima consideració per la diversitat.
La clau per desenvolupar projectes rellevants per a les persones és el coneixement dels condicionants de l'entorn en què viuen, i això només es pot dur a terme amb un equip divers de professionals implicats i amb coneixement de tots els àmbits.
Els Consells Territorials de Salut Pública són fonamentals per al desplegament de l'estratègia de Salut a Totes les Polítiques.
Al llarg del primer trimestre de 2017 van quedar constituïts aquests òrgans a les demarcacions de Barcelona, Girona, Lleida, Catalunya Central, Tarragona, Terres de l'Ebre i Alt Pirineu i Aran.
En cadascun hi ha implicats responsables de la Generalitat, representants del món local, de l'acadèmic, del tercer sector, dels proveïdors de salut, del teixit associatiu i dels col·legis professionals.
Amb les aportacions de tots ells s'assegura la capil·laritat necessària per obtenir una visió àmplia de les necessitats de la ciutadania i aportar-hi solucions.
Les Comissions Tècniques de Salut a Totes les Polítiques emanen dels Consells Territorials de Salut Pública i se centren en problemàtiques concretes de cada demarcació.
Les primeres trobades dels Consells Territorials es van concretar en 3 comissions per a cada territori, més 2 comissions de caràcter transversal.
En conjunt, les Comissions Tècniques impliquen unes 800 persones a tot el territori que tracten assumptes relacionats amb l'envelliment ( Barcelona, Girona, Alt Pirineu i Aran, Lleida i Terres de l'Ebre ), les addiccions (Catalunya Central, Alt Pirineu i Aran, Lleida ) o les desigualtats i la vulnerabilitat ( Tarragona ).
Apliquen el PINSAP a través del treball intersectorial en xarxa, amb projectes de salut comunitària com ara COMSALUT.
Comunitat i salut, treballant amb els ens locals i tot el teixit comunitari i els plans estratègics de ciutat i de salut.